Το Χαμπέρι 

διανέμεσαι δωρεάν για χην ενημέρωση και την οριζόντια επικοινωνία στη Νέα Φιλαδέλφεια 



Μόνο η μαχητική αντίσταση 

θα δώσει τέλος στον φαύλο κύκλο των μνημονίων 


Απόφαση ΕυΓθ§Γουρ 24ης Μάη: Μνη¬ 
μόνια δεκαετιών και αιωνόβιο ξεπού¬ 
λημα! 

«Υπάρχουν μεταρρυθμίσεις με κόστος σε κοινω¬ 
νικό επίπεδο που μια κυβέρνηση της αριστερός 
μπορεί να υλοποιήσει πιο εύκολα από μια κυβέρ¬ 
νηση της δεξιάς». Στον Τζιάνι Ανιέλι, πρόεδρο 
της αυτοκινητοβιομηχανίας ΡΙΑΤ, ανήκει η δήλω¬ 
ση με την οποία καλωσόριζε το 1998 την νεό¬ 
τευκτη τότε «κεντροαριστερή» κυβέρνηση του 
Μάσιμο ντ’ Αλέμα, για την προσήλωσή της στη 
συνέχιση λήψης αντεργατικών μέτρων και την 
απαρέγκλιτη τήρηση της λιτότητας που είχαν 
χαράξει οι προηγούμενες «δεξιές» κυβερνήσεις 
στην Ιταλία. Η διαχρονικότητα της δήλωσης του 
μεγαλοκαπιταλιστή-βιομήχανου επιβεβαιώνεται 
απόλυτα και στα καθ’ ημάς καθώς πριν λίγες μέ¬ 
ρες η κυβέρνηση ΣΥΡΙΖΑ-ΑΝΕΑ κατάφερε να 
ψηφιστούν με συνοπτικές διαδικασίες από το 
ελληνικό κοινοβούλιο-μέσα σε δύο σαββατοκύ¬ 
ριακα- εφιαλτικά μέτρα για το λαό και το μέλλον 
του, με τη μεν κυβερνητική της πλειοψηφία να 
παραμένει αρραγής, οι δε ισχνές από συμμετο¬ 
χή εργαζομένων απεργιακές συγκεντρώσεις να 
απέχουν παρασάγγας από τις πολυπληθείς δια¬ 
δηλώσεις και τις συγκρούσεις του πρόσφατου 
παρελθόντος με τις δυνάμεις καταστολής, που 
συνόδευαν τα προηγούμενα χρόνια τη ψήφιση 
των μνημονίων από τους αντίστοιχους των ση¬ 
μερινών κυβερνητικούς λόχους. 

Κατάργηση τητς Κοινωνικής Ασφάλι¬ 
σης 

Όπως γράφαμε και στο προηγούμενο φύλλο, με 
το αντιασφαλιστικό νομοχέδιο Κατρούγκαλου 


Ζητούνται συλλογικές 
αντιστάσεις 

Τα δεδομένα είναι εύκολα αντιληπτά απ’ όλους. Θα τα βιώσουμε, άλ¬ 
λωστε, με δραματικά τρόπο τους μήνες που θ’ ακολουθήσουν. 

Φόροι, φόροι, φόροι, που λέει κι ο Τσακαλώτος. Και η Κοινωνική 
Ασφάλιση σε τροχιά απαξίωσης και διάλυσης. Και ο «κόφτης» να κρέ¬ 
μεται ως Δαμόκλειος σπάθη πάνω από τα κεφάλια μας: αν τα νούμερα 
του Μνημονίου δεν βγουν, τα πρόσθετα αντιλαϊκά μέτρα θα εφαρμό¬ 
ζονται αυτόματα. Να μην κουράζεται και η Βουλή να τα ψηφίσει. 

Και η κρατική περιουσία - ό,τι δημιουργήθηκε με τον ιδρώτα και το αίμα 
του ελληνικού λαού κι ό,τι υπάρχει ως φυσικός πλούτος σε τούτη τη 
γωνιά του πλανήτη - στο σφυρί. Την «αξιοποίησή» της αναλαμβάνει 
μια ανώνυμη εταιρεία, υπό τον απόλυτο έλεγχο των δανειστών. Με 
ζωή 100 χρόνια! Για να μπορούν να πουλάνε και όταν κανένας από 
εμάς δε θα συμμετέχει στο μάταιο τούτο κόσμο. 

Θα διαφωνήσουμε με την κυρία Βαγενά. Το σωστό δεν είναι να λέμε 
«τι είναι 100 χρόνια Μνημόνια μπροστά σε 400 χρόνια οθωμανικής 
σκλαβιάς;». Το σωστό θα ήταν να πούμε «τι είναι 100 χρόνια Μνημό¬ 
νια μπροστά στην αιωνιότητα;»! 

Η εξουσία αποθρασύνει. Ιδιαίτερα εκείνους που δήλωναν μέχρι πρό¬ 
τινος αριστεροί. Εχουν μαγαρίσει την έννοια του αριστερού, που στη 
λαϊκή συνείδηση έχει ζυμωθεί με το αίμα όσων αντίκρισαν με θάρρος 
τια κάνες των εκτελεστικών αποσπασμάτων, όσων μαρτύρησαν στις 
φυλακές και τα ξερονήσια της «εθνικής αναμόρφωσης», όσων έδω¬ 
σαν με ανιδιοτέλεια το είναι τους για το καλό αυτού του λαού. 

Μήπως όμως είναι εύκολο να αναθεματίζουμε αυτούς που μαγαρίζουν 
την παράδοση της αριστεράς, χωρίς να κάνουμε τίποτα για ν’ αλλά¬ 
ξουμε τα πράγματα; 

Μήπως έφτασε η ώρα να μαζέψουμε τα συντρίμμια μας και ν’ αρχί¬ 
σουμε να οικοδομούμε μια νέα συλλογικότητα; Μια συλλογικότητα 
της αντίστασης, της διεκδίκησης, της ανάτασης, της προοπτικής, της 
ελπίδας. Ετσι κι αλλιώς, δεν έχουμε άλλη επιλογή. Θι ατομικές λύσεις 
συντρίφτηκαν από τις μυλόπετρες των τριών (μέχρι στιγμής) Μνημο¬ 
νίων. 


καταργείται ουσιαστικά ο κοινωνικός χαρακτή¬ 
ρα της ασφάλισης και συνεχίζεται αμείωτο το 
πετσόκομμα παλιών και νέων συντάξεων που 
μετατρέπονται κυριολεκτικά σε ψίχουλα. Καταρ- 
γούνται οι υφιστάμενοι φορείς κύριας ασφάλι¬ 
σης (εκτός ΝΑΤ και ΟΓΑ) και συστήνεται ο Ενιαί¬ 
ος Φορέας Κοινωνικής Ασφάλισης (ΕΦΚΑ), στον 
οποίο μεταφέρονται ένα εκατομμύριο ασφαλι¬ 
σμένοι και συνταξιούχοι του Δημοσίου (και οι 
αγρότες που είναι ασφαλισμένοι στον κλάδο 
κύρια ασφάλισης) χωρίς όμως και την αντίστοι¬ 
χη μεταφορά των ασφαλιστικών εισφορών των 
εργαζομένων με αποτέλεσμα την κατάργηση της 
υποχρέωσης καταβολής των συντάξεων από 
τον κρατικό προύπολογισμό. Με την ανεργία 
στα ύψη και την εισφοροδιαφυγή των καπιταλι¬ 
στών στα .. .ουράνια, ο εν τη γενέσει του χρε¬ 
οκοπημένος φορέας δε θα μπορεί να καλύψει 
τις συνταξιοδοτικές παροχές. Η μοναδική πλέον 
ασφαλιστική υποχρέωση του κράτους θα είναι 
η καταβολή της εθνικής σύνταξης, το άθλιο φι¬ 
λοδώρημα των 384 ευρώ με συμπληρωμένα 20 
χρόνια ασφάλισης ενώ για 15 χρόνια ασφάλι¬ 
σης, η σύνταξη θα είναι 345,60 ευρώ. Τα ήδη πε¬ 
τσοκομμένα ποσοστά αναπλήρωσης μειώνονται 
ακόμα περισσότερο. Οι συντάξιμες αποδοχές θα 
μειωθούν κατά πολύ καθώς θα υπολογίζονται με 
βάση τον μέσο όρο ολόκληρου του εργασιακού 
βίου. Αυτό σημαίνει ότι η ανταποδοτική σύντα¬ 
ξη θα είναι ψίχουλα με αποτέλεσμα είτε να μην 
επιλέγει την ασφάλιση και να δουλεύει «μαύρα» 
είτε να επιλέξει να στραφεί προς την ιδιωτική 
ασφάλιση. Καταργείται το ΕΚΑΣ και καλούνται 
οι μέχρι πρότινος δικαιούχοι να επιστρέψουν 
αναδρομικά τα χρήματα που λάμβαναν νόμιμα 
από τις αρχές του 2016. Και 
εδώ, οι εκπρόσωποι των θε¬ 
σμών ακύρωσαν με τον πιο κα¬ 
τηγορηματικό τρόπο τόσο την 
πρωθυπουργική εξαγγελία για 
τη μη αναδρομική επιστροφή 
των χρημάτων όσο και τη δη¬ 
μιουργία του ταμείου κοινωνι¬ 
κής αλληλεγγύης, το οποίο θα 
συγκέντρωνε πόρους από το 
πρωτογενές πλεόνασμα. 
Τσουνάμι φόρων ύψους 1,8 δις 
ευρώ για τα συνήθη υποζύγια 
Η νέα καταιγίδα έμμεσων φό¬ 
ρων σε ένα μεγάλο εύρος ει¬ 
δών πλατιάς κατανάλωσης 
είναι ένα ακόμα νομοθετικό 
πλήγμα για τα φτωχά στρώμα¬ 
τα και τη λαϊκή οικογένεια, επι¬ 
βαρύνοντας περισσότερο τον 
ήδη δυσβάσταχτο οικογενει¬ 
ακό προϋπολογισμό. Ο ΦΠΑ 
αυξάνεται από το 23% στο 
24% με επακόλουθη αύξηση 


Ένα βήμα μπρος, 

κάμποσα πίσω 


στα είδη ευρείας κατανάλωσης (μακαρόνια, ρύζι, 
αλεύρι, καφές, αναψυκτικά κ.α.). Καταργείται ο 
μειωμένος συντελεστής στα νησιά, ο ΕΝΦΙΑ αντί 
να καταργηθεί αυξάνεται. Η μείωση του αφορό- 
λογητου κατεβαίνει στα 8.636 ευρώ ενώ έχουμε 
και αύξηση του ειδικού φόρου κατανάλωσης στη 
βενζίνη, στο πετρέλαιο θέρμανσης και πετρέλαιο 
κίνησης καθώς και στις τιμές στον καπνό, στον 
καφέ, στο ηλεκτρονικό τσιγάρο κλ.π. 

Σήμερα, οι συριζανελίτες βουλευτές, αφού επικύ¬ 
ρωσαν το περασμένο καλοκαίρι τα προηγούμε¬ 
να μνημόνια, τα οποία θα., έσκιζαν και ψήφιζαν 
το τρίτο μνημόνιο συνεπικουρούμενοι και από 
τους συναδέλφους σε ΝΑ, ΠΑΣΟΚ, Ποτάμι, εί¬ 
ναι αυτοί που οδηγούν τώρα με περισσό ζήλο 
την κούρσα της μνημονιάδας, επαιρόμενοι μάλι¬ 
στα ως οι πιο άξιοι εφαρμοστές των απαιτήσεων 
των δανειστών. Ντοπαρισμένοι από την αχαλί¬ 
νωτη δίψα τους για εξουσία και αφού βάφτισαν 
ως αυταπάτες τις κυβιστήσεις τους, αφήνουν 
αδιατάραχτη όχι μόνο τη ροή της υποδούλωσης 
στα αρπακτικά της διεθνούς τοκογλυφίας του 
χρηματιστικού κεφαλαίου αλλά παραχωρούν 
όλη τη δημόσια (κινητή και ακίνητη) περιουσία 
του ελληνικού δημοσίου τουλάχιστον για έναν 
αιώνα. 

Συστήνεται λοιπόν η Ελληνική Εταιρία Συμμε¬ 
τοχών και Περιουσίας Α.Ε. η οποία «δεν ανήκει 
στον δημόσιο ή ευρύτερο δημόσιο τομέα, όπως 
αυτός εκάστοτε ορίζεται», «λειτουργεί χάριν 
του δημοσίου συμφέροντος σύμφωνα με τους 
κανόνες της ιδιωτικής οικονομίας» ενώ το αμέ¬ 
σως επόμενο διάστημα ιδιωτικοποιούνται τα πε¬ 
ριφερειακά αεροδρόμια, το Ελληνικό, ο ΟΑΠ, η 
Εγνατία οδός, το 17% της ΔΕΗ, το 11 % ΕΥΔΑΠ 
και μια σειρά ακόμα δημόσιες επιχειρήσεις. Είναι 
τόσο μεγάλη η ικανοποίηση της διεθνούς και 
ντόπιας κεφαλαιοκρατίας για τις επιδόσεις των 
σημερινών διαχειριστών της εξουσίας που ακό¬ 
μα και ο Σόιμπλε δεν έκρυψε τον ενθουσιασμό 
του λέγοντας πως « εγώ δε θα μπορούσα να 
επιβάλλω τέτοιες μεταρρυθμίσεις στη Γερμανία» 
ενώ ο πρόεδρος του Συνδέσμου Ελλήνων Βιομη- 
χάνων, θ. Φέσσας δήλωσε πριν λίγες μέρες πως 
«Θα ήταν ευχής έργον και το λέμε ευθαρσώς 
αυτό το νομοσχέδιο να ψηφιστεί από όλους, να 
χαράξουν οι πολικοί μια κοινή πορεία, να υπάρξει 
μια νέα ευρεία συμφωνία... Στον ΣΕΒ δεν έχουμε 
πολιτική ατζέντα. Δεν συμμετέχουμε σε κομματι¬ 
κές αντιπαραθέσεις... Αλλωστε είναι γνωστό ότι 
εμείς μένουμε σταθεροί στις απόψεις μας». 

Τα «μόνιμα διαρθρωτικά μέτρα», το «ταμείο 
Αποκρατικοποιήσεων που θα είναι πλήρως ανε¬ 
ξάρτητο» και θα συγκεντρώνει για έναν αιώνα 
τη δημόσια περιουσία του κράτους με σκοπό το 
ξεπούλημα της, η διατήρηση του εκ προοιμίου 
άπιαστου στόχου για 3,5% πρωτογενές πλε¬ 
όνασμα (εξού και ο προληπτικός μηχανισμός 
δημοσιονομικής προσαρμογής, ο λεγόμενος 


«κόφτης», ο οποίος θα κόβει αυτόματα δημό¬ 
σιες δαπάνες, δηλαδή μισθούς και συντάξεις, με 
ετήσιο ύψος περικοπών 2% του ΑΕΠ), τα εξυπη¬ 
ρετούμενα και μη δάνεια (ακόμα και με υποθήκη 
την πρώτη κατοικία) που πέφτουν στα νύχια του 
χρηματιστικού κεφαλαίου, η ανεξάρτητη αρχή 
δημόσιων εσόδων που δεν θα υπάγεται σε κα- 
νέναν κυβερνητικό ή κρατικό έλεγχο και θα ασκεί 
την υπαγορευμένη δημοσιονομική πολιτική των 
«θεσμών» και η μετάθεση της συζήτηση για πι¬ 
θανή ελάφρυνση του χρέους για μετά την ολο¬ 
κλήρωση του τρίτου μνημονίου το 2018 αποδει- 
κνύουν με τον πιο ξεκάθαρο τρόπο την πλήρη 
παράδοση της χώρας στους δανειστές και τη 
μετατροπή της σε μια ευρωπαϊκή μπανανία. 
Διαβάζοντας κανείς τις αποικιοκρατικού τύπου 
ανακοινώσεις του συμβουλίου των υπουργών 
οικονομικών της Ε.Ε. και της ευρωπαϊκής επιτρο¬ 
πής όσο και τις δηλώσεις εκπροσώπων των δι¬ 
εθνών τοκογλύφων (Ντάισεμπλουμ, Ρέγκλινγκ) 
«μόνο αν τακτοποιηθούν τα προαπαιτούμενα- 
εκκρεμότητες και διορθωθούν μη συμφωνημένες 
ενέργειες, θα πραγματοποιηθεί η εκταμίευση της 
δόσης», εύκολα διαπιστώνει ότι καμία αξιολόγη¬ 
ση δεν ολοκληρώθηκε, καθώς οι δανειστές ζη¬ 
τούν αδιάκοπα επιπλέον μέτρα και πως ο χορός 
των μνημονίων θα αποκτά ολοένα και πιο άγριο 
ρυθμό όχι μόνο μέχρι το 2018, χρονιά κατά την 
οποία ολοκληρώνεται η εφαρμογή των μέτρων 
του τρίτου μνημονίου, αλλά και για τις επόμενες 
δεκαετίες. Στο μεταξύ αν διαπιστώνεται ότι δεν 
επιτυγχάνονται οι στόχοι, τότε ο κόφτης, τα συ¬ 
μπληρωματικά μνημόνια, οι επικαιροποιήσεις θα 
μπαίνουν αυθωρεί και παραχρήμα σε εφαρμογή 
για να διασφαλίζεται η μοναδική καούρα των 
διεθνών τοκογλύφων, η είσπραξη των τοκοχρε¬ 
ολυσίων και η αποπληρωμή του χρέους. Οπως 
και να ονοματίζουν τα εργαλεία εξαθλίωσης του 
λαού, η καταλήστευση του πλούτου της χώρας 
θα συνεχίζεται την ώρα που μισθοί, συντάξεις 
και κοινωνικές δαπάνες θα υφίστανται απανωτές 
μειώσεις και περικοπές. Μνημόνια διαρκείας, μό¬ 
νιμη, ολοκληρωτική επιτροπεία, αιωνόβιο ξεπού¬ 
λημα της περιουσίας του ελληνικού λαού! 

Αυτή την τύχη επιφυλάσσουν τα ντόπια υποχεί¬ 
ρια της διεθνούς της κεφαλαιοκρατίας για τους 
δημιουργούς του κοινωνικού πλούτου αυτού 
του τόπου. Ηρθε ο καιρός να αντιληφθεί η ερ¬ 
γαζόμενη κοινωνία πως το μοναδικό χρέος που 
χρειάζεται να εκπληρώσει είναι να αποτινάξει από 
πάνω της το ζυγό των μνημονίων και να συνει¬ 
δητοποιήσει ότι πρέπει να πάρει την κατάσταση 
στα χέρια της, να σταματήσει να περιμένει μεσαί¬ 
ες και σωτήρες και να παραδειγματιστεί από τον 
αγώνα της γαλλικής εργαζόμενης κοινωνίας που 
βγαίνει στους δρόμους, διεκδικώντας ένα καλύ¬ 
τερο μέλλον για την ίδια και τις επόμενες γενεές 
του γαλλικού προλεταριάτου. 

X. Π. 


Κάν’ το 
όπως οι 
Γάλλοι 


Το "Χαμπέρι" κυκλοφορεί -πλέον- σε δύο χιλιάδες αντίτυπα και δι¬ 
ανέμεται δωρεάν κι από χέρι σε χέρι. Αναζητήστε το στο αγαπημένο 
σας καφενείο και σε άλλα καταστήματα σε όλη την πόλη, κι αν δεν το 
βρείτε επικοινωνήστε μαζί μας. Η εφημερίδα συντάσσεται από ομάδα 
εργασίας της συνέλευσης του αυτοδιαχειριζόμενου κοινωνικού χώρου 
"Στρούγκα". Τα ενυπόγραφα άρθρα εκφράζουν την άποψη των συντα¬ 
κτών τους. Θα μας βρείτε στην κατάληψη της Στρούγκας, Δεκελείας 
116, Νέα Φιλαδέλφεια, κάθε Τρίτη μετά τις 8.30 μμ που πραγματοποι¬ 
ούνται οι συνελεύσεις μας και κάθε Πέμπτη μετά τις 8 μμ που λειτουρ¬ 
γεί καφενείο. Για τις πολιτικές, κοινωνικές και πολιτιστικές δραστηριό¬ 
τητες της Στρούγκας μπορείτε να ενημερώνεστε από τις αφίσες στους 
τοίχους της πόλης και στην ηλεκτρονική διεύθυνση Ιιηρ:/ΛϊΓθΐι§3. 
ειρΐνΒΙοςϊ.ηεϊ. 

Ε-ιτι3ϊ! επικοινωνίας: Ιΐ3Βεη(δ>ε5ρΐν.ηεϊ 

Το Χαμπέρι 


Ένα βήμα μπρος 
κάμποσο πίσω 


Απ’ όλα έχει ο μπαξές των Μνημονί¬ 
ων, που πλέον τον καλλιεργεί με εμ¬ 
μονή και φανατισμό η συγκυβέρνηση 
Τσίπρα-Καμμένου: και κατεδάφιση της 
Κοινωνικής Ασφάλισης, και νέα χαρά¬ 
τσια (άμεσα και έμμεσα), και ξεπούλημα 
όλης της ακίνητης και κινητής περιουσί¬ 
ας του ελληνικού κράτους (μεταφέρεται 
σε μια ανώνυμη εταιρεία ΗοΙόίη§, υπό 
τον απόλυτο έλεγχο των δανειστών), 
και αυτόματο κόφτη μισθών και συ¬ 
ντάξεων. Ε, να μην έχει και κάτι που μας 
αφορά στο τοπικό επίπεδο; Αμαρτία 
θα ήταν. 

Μιλάμε για μια ακόμα δουλική υπό¬ 
κλιση των Τσιπροκαμμένων, όχι στους 
γνωστούς τοκογλύφους δανειστές, 
αλλά στον γνωστότατο (και με γνω¬ 
στότατες στοχεύσεις) επιχειρηματία Δ. 
Μελισσανίδη, που έχει βαλθεί -υπό το 
πρόσχημα του γηπέδου της ΑΕΚ- να 
κάνει το άλσος της πόλης μας «Μόντε 
Κάρλο», όπως έχει πει. 

Η ιστορία με τη μπίζνα του γηπέδου είχε 
παγώσει το τελευταίο διάστημα, καθώς 
-εκτός των άλλων- ο Μελισσανίδης 
δεν έχει και τα κεφάλαια για να το χτίσει 
(είναι γνωστό το φιάσκο με την αύξηση 
μετοχικού κεφαλαίου της «Δικέφαλος 
1924 ΑΕ»). Αυτό δεν σημαίνει και ότι 
παραιτήθηκε από την προσπάθεια να 
πάρει στα χέρια του την πολυπόθητη 
άδεια. Με την άδεια στο χέρι μπορεί να 
ελπίζει ότι θα μπορέσει να συγκεντρώ¬ 
σει επενδυτές και κεφάλαια για τη με¬ 
γάλη μπίζνα, ενώ χωρίς την άδεια δεν 
μπορεί να τους ρίξει ούτε την ευθύνη 
ότι «αδιαφορούν για την αγαπημένη 
μας ομάδα». Ασε που κάθε μικρό βη- 
ματάκι (ακόμα και ψεύτικο) στην πορεία 
προς την άδεια, βγάζει στο παζάρι τους 
κήρυκες για να φωνάξουν: «μπαίνουν 
οι μπουλντόζες». Και να συμπληρώ¬ 
σουν: «βγήκαν τα διαρκείας της νέας 
σεζόν - αεκτζήδες, στηρίξτε την ομάδα 
μας». 

Επειδή, λοιπόν, με νόμιμο τρόπο άδεια 
δε βγαίνει, ανέλαβε ο υπουργός Περι¬ 
βάλλοντος Πάνος Σκουρλέτης, συνε- 
πικουρούμενος από μια γνωστή αμαρ¬ 
τωλή υπηρεσία του ΥΠΕΝ (Διεύθυνση 
Περιβαλλοντικών Αδειοδοτήσεων 
ονομάζεται και έχει ανάμιξη σε κάθε πε¬ 
ριβαλλοντικό έγκλημα, με τελευταίο κο¬ 


ρυφαίο παράδειγμα αυτό των Σκουρι¬ 
ών), να δώσει στον «Τίγρη» την Αδεια 
Έγκρισης Περιβαλλοντικών Όρων ( 
ΑΕΠΟ) κουρελιάζοντας κάθε έννοια 
νομιμότητας. 

Ας θυμηθούμε λίγο πώς έχει η υπόθεση 
από αυστηρά νομική σκοπιά. Το οικό¬ 
πεδο του γηπέδου (είτε στην παλιά του 
έκταση είτε στην καινούργια έκταση, 
όπως διαμορφώθηκε μετά την αρπαγή 
έκτασης του άλσους) εξακολουθεί να 
είναι ιδιοκτησία του Δημοσίου και 
πράγμα εκτός συναλλαγής. Εχει πα- 
ραχωρηθεί στο Ερασιτεχνικό Σωματείο 
ΑΕΚ μόνο κατάχρηση, διοίκηση και 
διαχείριση προκειμένου να το χρη¬ 
σιμοποιήσει για κοινωφελείς σκοπούς 
(παλιά για την άθληση των παιδιών 
των προσφύγων, μετέπειτα για την 
άθληση των αθλητών όλων των τμη¬ 
μάτων του). Και απαγορεύεται ρητά 
να πουληθεί, να μεταβιβαστεί ή να 
παραχωρηθεί σε οποιονδήποτε τρί¬ 
το. Πόσο μάλλον σε μια κερδοσκοπική 
ανώνυμη εταιρεία, όπως είναι η συμ¬ 
φερόντων Μελισσανίδη «Δικέφαλος 
1924 ΑΕ». 

Στη Μελέτη Περιβαλλοντικών Επιπτώ¬ 
σεων που κατατέθηκε, η «Δικέφαλος 
1924 ΑΕ» παρουσιάζεται σαν φορέας 
του έργου, δηλαδή σαν ιδιοκτήτης της 
έκτασης! Διότι, όπως εκ των υστέρων 
ισχυρίστηκε, το ερασιτεχνικό σωμα¬ 
τείο ΑΕΚ της έχει παραχωρήσει όλα τα 
δικαιώματά του επί του οικοπέδου, με 
απόφαση που πήρε η γενική του συνέ¬ 
λευση. Παρωδία ήταν, βέβαια, αυτή η 
γενική συνέλευση, αλλά αυτό είναι το 
τελευταίο που ενδιαφέρει. Γιατί και νο¬ 
μότυπα να είχε συγκληθεί και διεξαχθεί, 
δεν έχει το δικαίωμα να μεταβιβά¬ 
σει το συγκεκριμένο οικόπεδο στη 
«Δικέφαλος 1924 ΑΕ» (και σε οποιον- 
δήποτε τρίτο). 

Επ’ αυτού, εκκρεμεί και δικαστική προ¬ 
σφυγή μέλους της ερασιτεχνικής ΑΕΚ. 
Η προσφυγή υποστηρίζει πρώτον ότι η 
γενική συνέλευση είναι άκυρη και δεύ¬ 
τερον ότι η μεταβίβαση είναι άκυρη 
(διότι αποφασίστηκε από άκυρη γενική 
συνέλευση), αλλά και παράνομη (διότι 
απαγορεύεται να μεταβιβαστεί ή πα¬ 
ραχωρηθεί το οικόπεδο). Η πλάκα είναι 
ότι όλ’ αυτά τα γνώριζαν και ο Σκουρ¬ 


λέτης και οι αρμόδιες υπηρεσίες, όπως 
προκύπτει από τα έγγραφα που συνο¬ 
δεύουν την ΑΕΠΟ. Ομως, έπρεπε να 
δώσουν στον Τίγρη την ΑΕΠΟ (αυτή 
ήταν η συμφωνία τους), οπότε έγρα¬ 
ψαν στην ΑΕΠΟ ότι... δεν μελέτησαν 
το ιδιοκτησιακό! Δηλαδή, ξέρουν ότι 
η συγκεκριμένη εταιρεία δεν μπορεί να 
αποκτήσει το οικόπεδο που έχει παρα¬ 
χωρηθεί για συγκεκριμένο σκοπό (και 
μόνο γι’ αυτόν) στην ερασιτεχνική ΑΕΚ, 
ξέρουν ότι εκκρεμεί δικαστική προσφυ¬ 
γή γι’ αυτό το ζήτημα, αλλά δίνουν την 
ΑΕΠΟ στον Μελισσανίδη, διότι... δεν 
εξέτασαν το ιδιοκτησιακό! 

Και να ήταν μόνον αυτό! Κάθε αντίθετη 
άποψη πετάχτηκε στα σκουπίδια. Ακό¬ 
μα και οι απόψεις που είχαν επαρκέ¬ 
στατη νομική τεκμηρίωση, όπως αυτή 
του Επιμελητήριου Περιβάλλοντος και 
Βιωσιμότητας, που απεφάνθη ότι η δι¬ 
αδικασία δημόσιας διαβούλευσης θα 
έπρεπε να κριθεί άκυρη, γιατί πριν τη 
Μελέτη Περιβαλλοντικών Επιπτώσεων 
θα έπρεπε να γίνει Στρατηγική Περιβαλ¬ 
λοντική Εκτίμηση και κατάρτιση Στρα¬ 
τηγικής Μελέτης Περιβαλλοντικών Επι¬ 
πτώσεων. 

Η αρνητική γνωμοδότηση του δημο¬ 
τικού συμβουλίου Φιλαδέλφειας-Χαλ- 
κηδόνας και όλων των αρμόδιων 
οργάνων του πετάχτηκε επίσης στα 
σκουπίδια. Το ίδιο και οι παρατηρήσεις 
υπηρεσιών του ίδιου του υπουργείου. 
Αλίμονο να μετρά η άποψη του τοπι¬ 
κού Δήμου περισσότερο από τη θέλη¬ 
ση κοτζάμ Τίγρη! Εδώ έχουμε... πρώτη 
φορά Αριστερά! 

Για να καταλήξουμε: ο τίτλος στην κο¬ 
ρυφή της σελίδας περιγράφει την τρο¬ 
πή που έχει πάρει η υπόθεση. Μπορεί ο 
Σκουρλέτης να έδωσε την ΑΕΠΟ στον 
Μελισσανίδη, κουρελιάζοντας κάθε έν¬ 
νοια νομιμότητας (και γι’ αυτό πρέπει να 
λογοδοτήσει), όμως τοίρο §γο 550 του 
Τίγρη έχει μεγάλα κενά. Οχι μόνο για¬ 
τί δεν έχει τα λεφτά και οι επενδυτές δε 
βάζουν λεφτά σε αμφίβολης έκβασης 
ρΓθ]θτί, αλλά και γιατί η σύμβαση πα¬ 
ραχώρησης είναι άκυρη και παράνομη. 

ρασκ. 


Σταμάτα να κοιτάζεις το δάχτυλο, ηλίθιε! 


Κάποιοι (θεσμικοί και μη θεσμικοί) αρέσκονται να κυ¬ 
νηγούν ανεμόμυλους (χωρίς καν τα ευγενή κίνητρα 
του ιππότη της Μόντσα). Διαβάζουμε συνεχώς ότι το 
άλσος έχει μετατραπεί σε μητροπολιτικό πάρκο και η 
αρμοδιότητα της διαχείρισής του έχει αφαιρεθεί από 
το Δήμο. 

Αυτό, κύριοι, έχει τελειώσει. Τελείωσε με το νόμο 
4280/2014, που ψηφίστηκε λίγο μετά το νόμο 
4277/2014. Αυτό δεν το λέμε εμείς, το έλεγε η προ¬ 
σφυγή που κατέθεσε ο Δήμος στο ΣτΕ. 

Ζήτημα μητροπολιτικού πάρκου δεν υπάρχει κι όποιος 
το λέει και το ξαναλέει θα καταντήσει σαν τον ψεύτη 
βοσκό. Υπάρχει όμως κάτι άλλο. Στο πολυνομοσχέ- 


διο που ψηφίστηκε την Κυριακή 22 Μάη, υπάρχουν 
και αντιδασικές διατάξεις. Μία απ’ αυτές προβλέπει 
ότι τα άλση και τα πάρκα εξαιρούνται από τους 
δασικούς χάρτες. Αυτό θα είναι το πρώτο βήμα για 
να ξεχωριστούν τα άλση από τα δάση και τις δασικές 
εκτάσεις και με άλλο νομοθέτημα να επανέλθουν οι 
καταστροφικές διατάξεις για τα μητροπολιτικά πάρκα 
και την επιχειρηματικά «αξιοποίηση» των αλσών, με τη 
χορήγηση του 5% της έκτασής τους. 

Ας επικεντρωθούμε, λοιπόν, σ’ αυτόν τον πραγματικό 
κίνδυνο, για να μη θυμίζουμε τον ηλίθιο που κοίταζε το 
δάχτυλο, ενώ το δάχτυλο έδειχνε το φεγγάρι. 



ΕΙΔΗΣΕΙΣ 
ΑΠ’ ΤΟΝ 
ΥΠΟΛΟΙΠΟ 
ΚΟΣΜΟ 



Βραζιλία: Μετά από 20 ώρες συνεδρίαση της Γερουσίας η 
απόφαση για την «αριστερή» πρόεδρο της Βραζιλίας, Ντίλμα 
Ρούσσεφ, ήταν η αποπομπή της από το αξίωμά της για έξι μήνες 
και η αντικατάστασή της από τον αντιπρόεδρο , Μισέλ Τεμέρ. 
Η Ρούσεφ βέβαια δεν διώκεται για το σκάνδαλο της εταιρίας 
Ρθ1:Γθ0Γ3$(αφορούσε μίζες σε πολιτικούς και αξιωματούχους 
από μεγάλες κατασκευαστικές εταιρίες της χώρας προκειμένου 
να παίρνουν έργα), εταιρία στην οποία διετέλεσε ως πρόεδρος 
σε μια περίοδο που η διαφθορά ήταν στο αποκορύφωμά της, 
αλλά για μαγείρεμα των οικονομικών στοιχείων του κράτους 
προκειμένου να κρύψει το βάθος της οικονομικής κρίσης και να 
κερδίσει τις εκλογές. Δεν έκανε δηλαδή τίποτα διαφορετικό από 
τους προκατόχους της. Εξαπάτησε τον λαό για την κατάστα- 
ση της χώρας για να του φορέσει τα αντιλαϊκά μέτρα που θα 
έφερναν την «αναδιάρθρωση» της οικονομίας. Ενήργησε, δη¬ 
λαδή σαν μια τυπική διαχειρίστρια της καπιταλιστικής εκμετάλ¬ 
λευσης, ενώ παράλληλα οργίαζε η διαφθορά στην κυβέρνησή 
της. Ο καπιταλισμός «με ανθρώπινο πρόσωπο» αποδεικνύεται 
το ίδιο σάπιος και αποκρουστικός με τον νεοφιλελεύθερο! 
Αίγυπτος: Ποινές φυλάκισης 2 έως 5 χρόνων επεβλήθηκαν 
σε 152 άτομα που κατηγορούνται ότι συμμετείχαν σε διαδή¬ 
λωση τον περασμένο μήνα. Σε κάποια άτομα μάλιστα απο αυτά 
επεβλήθηκαν και βαρύτατα πρόστιμα ύψους 100.000 αιγυπτι¬ 
ακών λιρών (11.200 δολαρίων). 

Οι καταδικασθέντες και τουλάχιστον 400 ακόμη άτομα κα- 
τηγορούνται ότι συμμετείχαν σε 2 απαγορευμένες από την 
αστυνομία διαδηλώσεις ενάντια στην απόφαση του στρατη¬ 
γού Σίσι να παραχωρήσει στη Σαουδική Αραβία την κυριαρχία 
δυο στρατηγικής σημασίας νησιών(ακατοίκητων) στην είσοδο 
του Κόλπου Ακαμπα στην Ερυθρά Θάλασσα. Ο κυβερνητικός 
ισχυρισμός που ξεσήκωσε και τη θύελλα αντιδράσεων ήταν ότι 
απλώς επιστρέφεται η περιοχή αυτή, η οποία είχε περάσει στον 
έλεγχο της Αιγύπτου το 1950, στη Σαουδική Αραβία εν μέσω 
ανησυχίας ότι το Ισραήλ μπορεί να καταλάβει τα δύο αυτά νη¬ 
σιά. 

Ο χαρακτήρας των δύο αυτών διαδηλώσεων ήταν αντικαθε- 
στωτικός με συνθήματα, εκτός των άλλων, εναντίον της στρα¬ 
τιωτικής χούντας. Οι βαριές αυτές ποινές και τα πρόστιμα μόνο 
στόχο έχουν να στείλουν το μήνυμα ότι καμιά κριτική και αντί¬ 
δραση στην πολιτική της στρατιωτικής χούντας δεν είναι ανε¬ 
κτή και να αποτρέψουν τον κοινωνικό αναβρασμό. 

Ανάλογη επίδειξη δύναμης, βέβαια, γίνεται και στην «πολιτι¬ 
σμένη» Γαλλία, όπου για να «διαφυλαχθεί η τάξη» εστάλησαν 
ειδοποιητήρια από τη γαλλική αστυνομία σε διαδηλωτές που 
τόλμησαν να κατέβουν σε διαδηλώσεις και να εναντιωθούν 
στη λογική «αποφασίζομεν και διατάζομεν» της κυβέρνησης 
Ολάντ η οποία προτίθεται να περάσει το νομοσχέδιο για τα 
εργασιακά με διάταγμα παρακάμπτοντας τη Βουλή(διαβάστε 
πιο αναλυτικά στη σελ.1). Το περιεχόμενο των ειδοποιητηρίων 
ήταν φυσικά η απαγόρευση παρουσίας τους σε επικείμενες δι¬ 
αδηλώσεις με ποινή μη πειθάρχησης που φτάνει τους 6 μήνες 
φυλάκισης και τα 7.500 ευρώ πρόστιμο! 

Αίγυπτος: Αλλη μία αεροπορική τραγωδία με όό νεκρούς 
συνέβη την περασμένη Πέμπτη σε αεροσκάφος της Ε^χρίΒΪΓ, 
εταιρίας- μέλος της μεγαλύτερης αεροπορικής συμμαχίας στον 
κόσμο, της δίΒΓ ΗΐΙϊΗπεθ. Φυσικά, από την πρώτη στιγμή τα απα¬ 
νταχού παπαγαλάκια έσπευσαν να αποδώσουν το ατύχημα σε 
τρομοκρατική επίθεση κλείνοντας παράλληλα τη στρόφιγγα 
στη ροή της ενημέρωσης και απομακρύνοντας τα σκάφη που 
έσπευσαν σε βοήθεια για την ανεύρεση των επιζώντων και των 
συντριμμιών. Η γκεμπελική προπαγάνδα με σκοπό να κυριαρ¬ 
χήσει η εκδοχή της τρομοκρατίας είναι χαρακτηριστική παρόλο 
που καμία οργάνωση δεν έχει αναλάβει την ευθύνη του συγκε¬ 
κριμένου δυστυχήματος. Θυμίζουμε και την περίπτωση της 
ΤθΓΓτηΒΠ ννίη§5, όπου η συντριβή του αεροσκάφου αποδώθηκε 
στον πιλότο με «κατάθλιψη και αυτοκτονικές τάσεις», Αντρέα 
Λούμπιτς. Τότε, ένας οχετός ψυχανάλυσης είχε κατακλύσει 
τα μέσα ενημέρωσης με τους «ειδικούς» να προσπαθούν να 
βρουν έναν αποδιοπομπαίο τράγο για να βγάλουν λάδι την 
εταιρία και να μην καταρρακωθεί το κύρος της. Αντίστοιχα, δύο 
χρόνια συμπληρώνονται και από τη συντριβή του αεροπλάνου 
των Μαλαισιανών αερογραμμών με τους συγγενείς των θυμά¬ 
των να εξακολουθούν να απαιτούν απαντήσεις και με κάποιους 
να έχουν προσφύγει στη δικαιοσύνη εναντίον της αεροπορι¬ 
κής εταιρίας. Μήπως αυτή τη συντριβή την είχαν προκαλέσει 
οι ...εξωγήινοι; Πορίσματα είναι δύσκολο να βγούν ωστόσο το 
σίγουρο είναι ότι αεροπλάνα μεγάλων αεροπορικών εταιριών 
πέφτουν και πολλά ερωτήματα μένουν αναπάντητα με στόχο 
την συγκάλυψη και την εξασφάλιση του επιχειρηματικού τους 
μέλλοντος. 

Α.Κ. 


ρασκ. 

Από τη δραστηριότητα της Στρούγκας 


Η Στρούγκα έκλεισε τα 7 της 
χρόνια και το γιόρτασε με 
τον πιο δυνατό τρόπο, όπως 
πάντα άλλωστε. Το τριήμερο 
εορτασμού των γενεθλίων 
είχε εκδηλώσεις για όλα τα 
γούστα! Η θεατρική ομάδα 
Πείρα(γ)μα μας παρουσί¬ 
ασε την εξαιρετική της πα¬ 
ράσταση «Ο κύκλος των 
"μάταιων" πράξεων», 
μια παράσταση για τη ζωή 
και το θάνατο του αγωνιστή 
Ναπολέοντα Σουκατζίδη. 
Την επομένη ανοίξαμε τις 
πόρτες στο ολόφρεσκο και 
με πολύ μεράκι φτιαγμένο 
μουσικό $Ιυάίο που ετοι¬ 
μάστηκε για να φιλοξενήσει 
τις καλλιτεχνικές αγωνίες 
πολλών. Τα εγκαίνιά του 
πραγματοποιήθηκαν με τους 
«Υπεραστικούς», ενώ 
ακολούθησε συζήτηση για 
την παρουσίαση του εγχει¬ 
ρήματος. Τη βραδια έκλει¬ 
σαν οι ^^^η^ηγ’5 
οι Ηυη|;Γγ 0υΙ(6$ και τα 
ΑγοριαδΙοηίΙίο με ένα Είνσ 
που μας ταρακούνησε! Την 
τελευταία μέρα του τριήμε¬ 


ρου ξεκινήσαμε από το πρωί 

με παιδικές κατασκευές 
από την «γειτονιά των 
ονείρων μας» και συνεχί¬ 
σαμε με συλλογική κουζί¬ 
να και γλέντι σε ρεμπέ¬ 
τικους ρυθμούς που μας 
χάρισαν σύντροφοι και συ- 
ντρόφισσες. 

Μέσα στο μήνα που μας 
πέρασε δεν έλλειψε φυσικά 
το Οΐπθ $ΐΓου|;α το οποίο 
και είχε ένα αφιέρωμα ται¬ 
νιών με μουσικό περιεχό¬ 
μενο, το «ΤΗθ \/3ΐ1», από 
το ομώνυμο άλμπουμ των 
ΡίηΙ< Είοχό και το «ΥβΙνθΙ 
ΟοΙάιπίηβ» αλλά ούτε και 
τα καθιερωμένα καφενεία 
της Πέμπτης ορισμένα από 
τα οποία μάλιστα εμπλουτί¬ 
στηκαν με ρεμπέτικα Ιίνα. 

Η Στρούγκα, αντιμέτωπη 
κάθε Πρωτομαγιά με την 
εορταστική φιέστα του δή¬ 
μου, άνοιξε για άλλη μια 
χρονιά το χώρο για εκδη¬ 
λώσεις που ταιριάζουν και 
τιμούν το χαρακτήρα της ερ¬ 
γατικής Πρωτομαγιάς, ενά¬ 
ντια στην αποπολιτικοποίη¬ 


ση και εμπορευματοποίησή 
της. Ετσι, την πρώτη βραδιά 
πραγματοποιήθηκε το αυτο- 
διαχειριζόμενο καφενείο το 
οποίο μεταμορφώθηκε σε 
ΗίρΗορ καφενείο με ό] 
5θί5 και ορθπ Γηίτ5 από τον 
Ηΐρ Ηορ καφενέ όπου και 
πολλοί άλλοι δοκίμασαν τις 
μουσικές τους ικανότητες. Η 
επόμενη βραδιά ήταν βραδιά 
για μικρούς και μεγάλους και 
φυσικά τράβηξε την προσο¬ 
χή όλων όσων είχαν κατέβει 
για μια απλή βόλτα από το 
πανηγύρι. Ο Καραγκιόζης 
και το θέατρο σκιών επισκέ- 
φτηκαν για άλλη μία χρονιά 
τη στρούγκα με την παρά¬ 
σταση «Ο Αλέξανδρος 
και ο κατηραμένος όφις» 
και μας χάρισαν πολλές στιγ¬ 
μές γέλιου. Την παράσταση 
ακολούθησε Ε)3 γ στο χώρο 
με μουσική. 

Τέλος, επειδή εμείς προτι¬ 
μούμε να μαγειρεύουμε και 
να τρώμε συλλογικά δεν 
μπορούσε να λείπει και η 

συλλογική κουζίνα από τη 

Στρούγκα με την απαιτούμε- 


νη μουσική συντροφιά που 
έχει καθιερωθεί για ορισμέ¬ 
νες Κυριακές μέσα στο μήνα. 

Και για να μην ξεχαστείτε, 
επειδή ήδη έχουν αρχίσει να 
ετοιμάζονται οι επόμενες εκ¬ 
δηλώσεις της Στρούγκας την 

Κυριακή 29 Μάη η ομάδα 
Παραμυθοκούτι θα μας 

παρουσιάσει την παράστα¬ 
ση «Ο Χαρταετός που 
τον έλεγαν καρχαρία» 
με θεατρικό παιχνίδι 
για τα συναισθήματα. Η 
ιστορία μας δείχνει για έναν 
χαρταετό που φοβόταν να 
πετάξει αλλά με τη βοήθεια 
της μητέρας του, των πλα¬ 
σμάτων της φύσης, αλλά 
και της ίδιας του της ψυχής 
υπερνικά τις δυσκολίες και 
τελικά τα καταφέρνει. Φέρτε 
λοιπόν τους μικρούς και τις 
μικρές σας αλλά και το παιδί 
που κρύβετε μέσα σας για 
να την παρακολουθήσουμε 
παρέα! 

Το Σάββατο 11 Ιούνη το 

βράδυ ετοιμαστείτε για ένα 
αξέχαστο Ιίνθ με τους Υπε¬ 
ραστικούς. 


Το ημερολόγιο γράφει 1 η Μαΐου 1968| ημέρα Τετάρτη 
Η Γαλλική Άνοιξη πίσω από τα οδοφράγματα... 


Η σηματοδότηση της εργατικής πρωτομα- 
γιάς προσφέρει λίγα παραδείγματα ενός 
κοινωνικού κινήματος από τα κάτω, που ξέ¬ 
σπασε με τη μορφή εξέγερσης στη Γαλλία 
το 'όδ, σε πλατείες, δρόμους, πανεπιστή¬ 
μια και άλλα δημόσια κτίρια. Τα ζητήματα 
ήταν ευρύτερα γνωστά, με μια αδυσώπητη 
αντιμετώπιση των κυβερνήσεων κατά της 
ελευθερίας των λαών. Αγκάθια μιας δεξι¬ 
άς νοοτροπίας που κρατάει τη διαχείρηση 
των κοινωνιών με τα όπλα και τη βία. Ένας 
συντηρητισμός που έχει ως αφετηρία του 
τα φαντάσματα του παρελθόντος του. Οι 
ιδέες για ισότητα και δικαιώματα ήταν ζη¬ 
τήματα που έθεταν την ανησυχία σε όλη 
την υφήλιο, Βραζιλία, Πολωνία, Η.Π.Α., 
Ιαπωνία, Γερμανία, Μεξικό... από ανατολή 
μέχρι δύση κι απο βορρά μέχρι νότο. Οι 
συνθήκες ύπαρξης που περιέχονται στον 


υπερ-αναπτυγμένο καπιταλισμό της ψευ- 
το-αφθονίας του εμπορεύματος έχουν ως 
συνέπεια τον περιορισμό της ελευθερίας, 
της ίδιας της ζωής. Οι αναπτυγμένες χώ¬ 
ρες καταπατούν τα δικαιώματα των αδύ¬ 
ναμων και ανίσχυρων χωρών, δημιουρ¬ 
γούν ταξικές διαφορές μεταξύ πολιτών, 
μεγαλοαστοί, αστοί, εργάτες ντόπιοι και 
εισαγόμενοι, άντρες-γυναίκες, λευκοί και 
μαύροι, ένα κατεστημένο που ρίζωνε στα 
βάθη μιας αιματοβαμμένης ιστορίας με θύ¬ 
ματα πάντα τον απλό κόσμο. 

Ο Μάης του 'ό8 επαναπροσδιόρισε τις 
συνθήκες δαιαβίωσης κερδίζοντας τους 
αγώνες σώμα με σώμα. Τώρα δυστυχώς 
χάνει πάλι όλα αυτά που κέρδισε με αίμα 
μέρα με την ημέρα. Αυτές οι μέρες στη Γαλ¬ 
λία διακυβεύονται τα ίδια ζητήματα μπρο¬ 
στά από τις ασπίδες των εξουσιαστών 


κάτω απο τα ακριβοπληρωμένα ξενοδο¬ 
χεία, δίπλα από το μολυσμένο Σηκουάνα 
και μέσα από τα δελτία ειδήσεων. Η ιστο¬ 
ρία επαναλαμβάνεται... και πάλι εμείς βρι¬ 
σκόμαστε αντιμέτωποι με το αδίστακτο 
τέρας της εξουσίας. 

«Πρέπει ο καθένας να σηκώσει το κεφάλι, 
να σταθεί στο ύψος των ευθυνών του 
και να απορρίψει 
τη διανοητική τρομοκρατία... 

Δεν υπάρχει κανένας λόγος για να αφήσει 
το κράτος στον πρώτο τυχόντα, 
τη διοίκηση και τα δημόσια κτήρια, 
για να εγκαταλείψει τις ευθύνες του 
και να ξεχάσει τα καθήκοντά του». 

ΡΟΜΠΕΡΤΠΟΥΖΑΝΤ 

Επέμβαση στη βουλή στις 24 Ιούλη 1968 

Β.ΤΑΦ 



Το Οηα 5ΐΓου§3, για ακόμα χρονιά -αν και λίγο καθυστερη¬ 
μένα για φέτος- μεταφέρεται στην πίσω αυλή της Στρούγκας. 
Η είσοδος είναι, όπως πάντα, ελεύθερη. Το πρώτο αφιέρωμα, 
με τίτλο «Παιδιά που μεγάλωσαν νωρίς» ξεκίνησε την Κυ¬ 
ριακή 29/5 και συνεχίζει με ακόμα τρεις ταινίες. 

Κυριακή 5/6: Γλυκά δεκάξι, του Κεη Ιοαείι, παραγω¬ 
γή 2002 , διάρκεια 106’ 

Αποφασισμένος να ζήσει μια φυσιολογική ζωή αφότου η μη¬ 
τέρα του βγαίνει από τη φυλακή, ένας νεαρός Σκωτσέζος που 
έζησε δύσκολες στιγμές αγωνίζεται για να βγάλει τα χρήματα 
για να θρέψει την μητέρα του και τον ίδιο. 

Κυριακή 12/6: Η πόλη του θεού, των Ρεπιαπείο 
ΜεΪΓεΙΙεε / Καΐΐα Ιιιηεΐ, παραγωγή 2002, διάρκεια 130’ 

Δυο παιδιά που μεγαλώνουν σε μια επικίνδυνη γειτονιά του 
Βίο οΐ6]3ηθίΓθ ακολουθούν δύο διαφορετικούς δρόμους στη 
ζωή τους: ο ένας γίνεται φωτογράφος και ο δεύτερος έμπο¬ 
ρος ναρκωτικών. 

Κυριακή 19/6: της Οεηΐζ Οαπιζε ΕΓ§ϋνεη, 

παραγωγή 2015, διάρκεια 97’ 

Πέντε αδελφές μεγαλώνουν στο σπίτι της γιαγιάς τους στην 
επαρχιακή βόρεια Τουρκία, εγκλωβισμένες σε μια αναπόδρα¬ 
στη και απόλυτα οπισθοδρομική κοινωνική πραγματικότητα. 

Ενημερωθείτε για το πρόγραμμα των θερινών προβολών, 
από τα ταμπλό που βρίσκονται σε επιλεγμένα σημεία στην 
πόλη, από τις αφίσες στους τοίχους της, καθώς και απ’ το 
δίοβ του χώρου \ν\ν\ν.5ίτου§3.β5ρίνΕ)Ιο§5.ηεί. 


Αν θέλετε να ενημερώνεστε για το πρόγραμμα εκδηλώσε¬ 
ων του χώρου, επικοινωνήστε στην ηλεκτρονική διεύθυνση 

5ίτου§3(α)θ5ρίν.ηθί. 



1 η Μαΐου 1886 - 1 η Μαΐου 1944 


ΐη Μαΐου 1886: κηρύσσεται απεργία διαρκείας στις ΗΠΑ με αιτήματα την οκτάωρη εργασία, αξιο¬ 
πρεπείς μισθούς και καλύτερες συνθήκες εργασίας. Οι βάρδιες εκείνη την περίοδο ήταν 12-16 ώρες 
ακόμα και τις Κυριακές. Στην απεργία συμμετείχαν περίπου 350.000 εργάτες, ενώ περισσότερα από 
1.200 εργοστάσια παρέμειναν κλειστά. Στο Σικάγο, που ήταν η βιομηχανική πρωτεύουσα, πραγματο¬ 
ποιήθηκαν οι μεγαλύτερες και δυναμικότερες συγκεντρώσεις. Στις 4 Μαΐου κατά την διάρκεια συγκέ¬ 
ντρωσης στην πλατεία Χέιμαρκετ του Σικάγο, η αστυνομία αποφασίζει να διαλύσει την συγκέντρωση 
βίαια. Στις συμπλοκές που ακολούθησαν, κάποιος άγνωστος από το πλήθος των απεργών ρίχνει μια 
χειροβομβίδα στις αστυνομικές δυνάμεις σκοτώνοντας έναν αστυνομικό και τραυματίζοντας δεκά¬ 
δες. Στην συμπλοκή που ακολούθησε χάνουν τη ζωή τους 4 διαδηλωτές και άλλοι 6 αστυνομικοί. 
Οχτώ συνδικαλιστές καταδικάστηκαν σε απαγχονισμό από ένα στημένο σώμα ενόρκων μόνο και 
μόνο επειδή θεωρήθηκε από τον εισαγγελέα ότι με τα λόγια τους ενθάρρυναν τον άγνωστο βομβι¬ 
στή. 

Ένα απόσπασμα από την πλατφόρμα της Διεθνούς Ένωσης Εργατών: Ή σημερινή κοινωνική τάξη 
πραγμάτων βασίζεται στη ληστεία των μη-ιδιοκτητών από μέρους των ιδιοκτητών, οι καπιταλιστές 
εξαγοράζουν το μόχθο των φτωχών προσφέροντας μισθούς που αρκούν μονάχα για την επιβίωση, 
απορροφώντας ολόκληρη την υπεραξία... Μ’ αυτό τον τρόπο, ενώ οι φτωχοί στερούνται ολοένα και 
περισσότερο τις δυνατότητες εξέλιξης, οι πλούσιοι θησαυρίζουν ληστεύοντας ολοένα και περισσότε¬ 
ρο. .. Το σύστημα αυτό είναι άδικο, παράλογο και καταστροφικό. Αρα εκείνοι που υποφέρουν κάτω 
απ’ αυτό το σύστημα και δεν θέλουν να είναι υπεύθυνοι για τη συνέχισή του πρέπει να πολεμήσουν 
για την καταστροφή του με όλα τα μέσα και με όλες τους τις δυνάμεις. Οι εργάτες δεν μπορούν να 
ζητήσουν βοήθεια από καμιά εξωτερική πηγή στον αγώνα τους ενάντια στο τωρινό σύστημα· πρέπει 


να πετύχουν την απελευθέρωσή τους με τις δικές τους μόνο προσπάθειες. Μέχρι τώρα, καμιά προ¬ 
νομιούχα τάξη δεν παραιτήθηκε από την τυραννία, και οι σημερινοί καπιταλιστές δεν παραιτήθηκαν 
ποτέ από τα προνόμιά τους κι από την εξουσία τους χωρίς να εφαρμόσουν κατασταλτικά μέτρα... 
Είναι λοιπόν αυτονόητο ότι ο αγώνας του προλεταριάτου ενάντια στη μπουρζουαζία πρέπει να έχει 
βίαιο χαρακτήρα, ότι οι διαμάχες που αφορούν τις διάφορες μισθολογικές αυξήσεις δεν μπορούν να 
οδηγήσουν στον τελικό στόχο... Σ’ αυτές τις συνθήκες, υπάρχει μονάχα μια λύση -η βία... Η αγκιτά¬ 
τσια για οργάνωση, για οργανώσεις με σκοπό την εξέγερση, στην περίπτωση βέβαια που οι εργάτες 
θα πετάξουν τις αλυσίδες τους". 

1 Μαΐου 1936, Θεσσαλονίκη: οι καπνεργάτες παίρνουν την απόφαση να κατέβουν σε απεργία 
διαρκείας και μέρα με την μέρα κινητοποιήσεις συμπαράστασης εμφανίζονται και σε άλλες πόλεις. 
Στις 9 Μαΐου ο Μεταξάς αποφασίζει ότι οι αρχές πρέπει να χτυπήσουν τους διαδηλωτές. Το αποτέ¬ 
λεσμα είναι 20 νεκροί εργάτες και περισσότεροι από 300 τραυματίες. Την επόμενη μέρα η κηδεία των 
νεκρών δημιουργεί ξεσηκωμό και πάνω από 150.000 άτομα συγκεντρώνονται στο νεκροταφείο. Οι 
καπνέμποροι φοβούμενοι τα χειρότερα ικανοποιούν τα οικονομικά αιτήματα των απεργών. Ο Γιάν¬ 
νης Ρίτσος συγκλονισμένος από την φωτογραφία της μάνας πάνω από το νεκρό παιδί της, τον Τάσο 
Τούση, γράφει τον ' Επιτάφιο 

1 Μαΐου 1944: Στο σκοπευτήριο της Καισαριανής εκτελούνται 200 φυλακισμένοι πολιτικοί κρατού¬ 
μενοι, οι περισσότεροι μέλη του ΕΑΜ, από τους Γερμανούς κατακτητές και τους ντόπιους συνεργάτες 
τους. Αυτά είναι τα αντίποινα για την δολοφονία ενός Γερμανού στρατηγού και τριών αξιωματικών 
συνοδών του. Ακόμα και σήμερα το σκοπευτήριο Καισαριανής αποτελεί μνημείο αξιοπρέπειας και 
αγώνα για την ελευθερία. ^ 









Το Χαμπέρι, Φύλλο 14, Ιούνης 2016 


Ιταλία: Λαϊκά γυμναστήρια 



Στις 8 Ιουνίου συμπληρώνονται 83 χρόνια από τον πυγμαχικό αγώνα του Γερ¬ 
μανού πυγμάχου Μηχ δεΗιπεΙίη^ ενάντια στον Μηχ Βηογ. Η ιδιαιτερότητα του 
αγώνα έγκειται στο γεγονός πως αφενός ο Βηογ, αν και ο ίδιος δεν ήταν Εβραί¬ 
ος, προερχόταν από εβραϊκή οικογένεια, ενώ ο 5εΗηη6ΐίη§ αμέσως έλαβε την 
υποστήριξη της ναζιστικής Γερμανίας, προκειμένου να επιβεβαιώσει την ανω¬ 
τερότητα της Αρίας φυλής. Συνεπώς, καθίσταται σαφές πως ήταν κάτι παρα¬ 
πάνω από μία πυγμαχική αναμέτρηση, καθώς από την μία βρισκόταν κάποιος 
που προβαλλόταν από τους ναζί ως κατώτερο ον, λόγω καταγωγής, και από 
την άλλη ένας «ανώτερος λευκός», ο οποίος επιζητούσε την αναγνώριση ως 
εθνικού ήρωα. Όμως, τα πράγματα δεν εξελίχθηκαν όπως τα περίμενε ο Χίτλερ 
και οι υπόλοιποι φασίστες. Πα την ιστορία, ο Ββογ, ο οποίος ανέβηκε στο ρινγκ 
έχοντας ραμμένο ένα αστέρι του Δαυίδ στο σορτσάκι του, κέρδισε με νοκάουτ 
στον 10ο γύρο, ενώ ο αργότερα θα δήλωνε ότι με κάθε γροθιά που έριχνε 
στόχευε τον Χίτλερ. 

Ανέκαθεν λοιπόν ο αθλητισμός και δη οι πολεμικές τέχνες είναι άρρηκτα συν- 
δεδεμένες με την πολιτική. Χαρακτηριστικό παράδειγμα αποτελεί ο ΜυΓΐ3ηηηη30 
ΑΙί και ο αγώνας που ο ίδιος διεξήγαγε ενάντια στην υποχρεωτική του στράτευ¬ 
ση, η οποία του κόστισε και την επαγγελματική του άδεια, αλλά και ο αγώνας 
του ενάντια στον ρατσισμό απέναντι στους μαύρους. Όπως είχαμε αναφέρει 
και σε προηγούμενο φύλλο, η κατάσταση στα ελληνικά γυμναστήρια είναι το 
λιγότερο ζοφερή. Κυκλώματα που προωθούν αναβολικά, πλήρης εμπορευμα- 
τοποίηση του αθλητισμού και πολύ μεγάλος αριθμός φασιστών. Εντούτοις, αρ¬ 
κετά διαφορετική είναι η κατάσταση που επικρατεί στην Ιταλία, στην οποία είναι 
αρκετά διαδεδομένος ο θεσμός των λαϊκών γυμναστηρίων. 

Συνδεδεμένα με καταλήψεις και κοινωνικά κέντρα, είναι γυμναστήρια στα οποία 
δεν παίζει κανέναν ρόλο η καταγωγή, η οικονομική κατάσταση ή το φύλο των 
αθλητριών και αθλητών. Μάλιστα, ένα από τα πρώτα που ιδρύθηκαν στην Ιτα¬ 
λία το «Ρ3ΐ6$ΐΓ3 Ροροΐ3Γ6 ΑηΐίΓ3 Βοχο" που στεγάζεται στον κατειλημμένο χώρο 
Α5ΐ<.3ΐ:υη3 στο Τορίνο, κλείνει φέτος 1 5 χρόνια λειτουργίας. Παρόμοιες κινήσεις 
υπάρχουν και στο Μιλάνο, στη Φλωρεντία, στο Παλέρμο και αλλού, ενώ μετα¬ 
ξύ των συνηθισμένων τεχνών που διδάσκονται είναι η πυγμαχία, το μάι-τάι και 
άλλες λιγότερο διαδεδομένες όπως το τάι-τσι και η καποέιρα. Στην Μπαλόνια 
μάλιστα στεγάζεται το "Ρ3ΐ6$ΐΓ3 Αη1:π3ζζί$ΐ3 Ρεά Ρο$6'', όπου τα μαθήματα κατά 
βάση γίνονται από κόσμο που συμμετέχει και στην κατάληψη 'Όγ 35Η". Αρκετά 
γνωστή είναι η ιστορία της Ε3νίη3 Βο§§ί3, γνωστής αντιφασίστριας και πυγμά¬ 
χου, η οποία έκανε τα πρώτα της πυγμαχικά βήματα στην Ρεά Ρθ56. Τα συγκε¬ 
κριμένα γυμναστήρια, αν και δεν έχουν μία ομοιογενή πολιτική ταυτότητα αλλά 
αντίθετα έχουν διακριτά πολιτικά χαρακτηριστικά, πολλάκις έχουν συνεργαστεί 
σε πολιτικές δράσεις. Ιδιαζούσης σημασίας είναι η συμβολή των αθλητικών αυ¬ 
τών κέντρων στην πορεία και εκδήλωση μνήμης για την συμπλήρωση 10 ετών 
από την δολοφονία του 03νί(:]6 €6$3Γ6*,όπου και βρίσκονταν σε κοινό πανό. 

Το υπόδειγμα αυτών των αθλητικών κέντρων προσφέρει ένα αντι-πρόταγμα 
για τον αθλητισμό, το οποίο αντίκειται στην κυρίαρχη ιδεολογία. Πρόκειται για 
γυμναστήρια της εργατικής τάξης, στα οποία δεν υπάρχει χρηματική διαμεσο- 
λάβηση είτε σε επίπεδο συνδρομής είτε σε επίπεδο συντήρησης και καθαριό¬ 
τητας του χώρου, καθώς την ευθύνη για την διατήρηση του χώρου σε καλή 
κατάσταση επωμίζονται όσοι συμμετέχουν. Παράλληλα, σε τέτοιου είδους εγ¬ 
χειρήματα ρατσιστικές ή σεξιστικές ιδέες δεν έχουν θέση, καθώς η καταγωγή, το 
φύλο, οι ειδικές ικανότητες και ο σεξουαλικός προσανατολισμός του καθενός 
είναι απολύτως σεβαστά. Συν τοις άλλοις, ασκείται κριτική στο πρότυπο ομορ¬ 
φιάς που προβάλλεται από την βιομηχανία του αθλητισμού, όπου όλοι πρέπει 
να μην έχουν ίχνος λίπους πάνω τους και να είναι «χτιστοί», για να το θέσουμε 
απλά. Τέλος προβάλλεται μία εκ βάθρων αποδόμηση και απόρριψη της σοβινι¬ 
στικής ιδεολογίας περί εκ γενετής κι εκ φύσεως αντρικής κυριαρχίας, απέναντι 
στο αδύναμο γυναικείο φύλο. Αντίθετα, οι γυναίκες, κατά το προσήκον, αντι¬ 
μετωπίζονται απόλυτα ισότιμα σε όλους τους τομείς. Ως εκ τούτου, καθίσταται 
αντιληπτό πως τέτοιου είδους εγχειρήματα αποτελούν χρήσιμα εργαλεία στο 
ανταγωνιστικό κίνημα κι εν γένει στην εργατική τάξη, ώστε απέναντι στην άκρα¬ 
τη εμπορευματοποίηση του αθλητισμού να υιοθετηθεί ένα άλλο μοντέλο, που 
βασίζεται στον μαζικό-λάίκό και προφανώς ερασιτεχνικό αθλητισμό. 

*0 Οανίάβ €β53Γβ, γνωστός και ως ΟΑΧ, ήταν Ιτα'λός αντιφασίστας και ακτι- 
βιστής, ο οποίος μαχαιρώθηκε μέχρι θανάτου από τους φασίστες Ρβάβηαο και 
Λ/ΐ3ίί/3 ΜοτΙοί στις 16 Μαρτίου του 2003. Ο θάνατός του, ο οποίος προεβλήθη 
από τα ΜΜΕ ως μία απλή σύγκρουση, προκάλεσε εκτεταμένες συγκρούσεις 
μεταξύ αντιφασιστών και των μπάτσων. 


Κάν’ το όπως οι Γάλλοι 


Παρά την αναβαθμισμένη καταστολή, οι ερ¬ 
γαζόμενοι στη Γαλλία δεν σκοπεύουν να αφή- 
σουν να περάσει αμαχητί το νέο αντεργατικό 
νομοσχέδιο που προωθεί η κυβέρνηση Ολάντ 
(γνωστός και ως νόμος ελ Χομρί). Την Πέμπτη 
26 Μάίου οι εργαζόμενοι στους πυρηνικούς 
σταθμούς και τα λιμάνια ανήγγειλαν την έναρ¬ 
ξη απεργίας ενάντια στο νομοσχέδιο. Την ίδια 
μέρα πραγματοποιήθηκε η όγδοη μέρα κινητο¬ 
ποίησης σε ολόκληρη τη χώρα, με διαδηλώσεις 
και συγκρούσεις με την αστυνομία σε τουλά¬ 
χιστον πέντε μεγάλες γαλλικές πόλεις, μεταξύ 
αυτών και η πρωτεύουσα. Οι πυρηνικοί σταθ¬ 
μοί καλύπτουν το μεγαλύτερο μέρος των ενερ¬ 
γειακών αναγκών της χώρας και η παύση της 
λειτουργίας τους προβλέπεται να δημιουργήσει 
μεγάλα προβλήματα, στριμώχνοντας την κυ¬ 
βέρνηση που ως τώρα δήλωνε ανυποχώρητη. 
Εχουν προηγηθεί αποκλεισμοί των μεγάλων πε¬ 
τρελαϊκών σταθμών με αποτέλεσμα την εμφάνι¬ 
ση ελλείψεων σε πολλά πρατήρια καυσίμων της 
χώρας. Η συνδικαλιστική γραφειοκρατία φαίνε¬ 
ται να παίρνει σιγά-σιγά μπροστά, υπό την πίεση 
της λαϊκής οργής για το σχέδιο-λαιμητόμο των 
εργασιακών δικαιωμάτων. 

Οι κινητοποιήσεις έχουν ξεκινήσει στη Γαλλία 
από το Μάρτιο, με πολυάριθμες διαδηλώσεις 
σε πολλές πόλεις της χώρας. Ο όγκος των δι¬ 
αδηλώσεων έφτασε το ένα εκατομμύριο στο 
απόγειο των κινητοποιήσεων το Μάρτιο, ενώ 
συνεχίζονται ακόμη και σήμερα αν και με μειω¬ 
μένη συμμετοχή. Ωστόσο, το πέρασμα σε άλλες 
μορφές αγώνα, όπως δείχνουν οι πρόσφατες 
απεργιακές αποφάσεις στους σιδηροδρόμους 
και την πολιτική αεροπορία, καταδεικνύουν πως 
η γαλλική εργατική τάξη δεν έχει πει ακόμη την 
τελευταία της λέξη. 

Η γαλλική κυβέρνηση προχώρησε σε πρωτοφα¬ 
νή μέτρα καταστολής στην προσπάθειά της να 
καταπνίξει τις αντιδράσεις του γαλλικού λαού. 
Ολες οι διαδηλώσεις χτυπήθηκαν βάναυσα 
από τις δυνάμεις των γαλλικών ΜΑΤ και πολ¬ 
λοί τραυματίες μεταφέρθηκαν στα νοσοκομεία 
σε αρκετές μεγάλες πόλεις. Η ίδια η αστυνομία 
προχώρησε σε πορεία ζητώντας περισσότερη 
καταστολή, καθώς οι δυναμικοί διαδηλωτές δεν 
φαίνεται να το βάζουν κάτω, ούτε μπροστά στο 


ξύλο αλλά ούτε και μπροστά στις πρωτοφανείς 
διαταγές για κατ’ οίκον περιορισμό που εξέδω¬ 
σαν οι αρχές σε βάρος δεκάδων ανθρώπων, 
επιδιώκοντας να τους απαγορεύσουν τη συμ¬ 
μετοχή σε διαδηλώσεις. Οι συγκρούσεις συνε¬ 
χίζονται σε κάθε κινητοποίηση, αναγκάζοντας 
ακόμη και την εργατοπατερία να απέχει από την 
καταδίκη των επεισοδίων! Μπορεί η κυβέρνηση 
Ολάντ να σκληραίνει τη στάση της, αυτό όμως 
είναι και ένας δείκτης για τη δύσκολη θέση στην 
οποία βρίσκεται. Το γεγονός ότι αποφάσισε να 
περάσει το αντεργατικό νομοσχέδιο ενεργοποι¬ 
ώντας διάταγμα που παρακάμπτει την συζήτη¬ 
ση και ψηφοφορία επί του νομοσχεδίου στη 
βουλή, καθώς και οι δηλώσεις του πρωθυπουρ¬ 
γού Μανουέλ Βαλς για την πιθανότητα τρο¬ 
ποποιήσεων σε σημεία του νομοσχεδίου, μετά 
την πορεία και τις συγκρούσεις της 2όης Μάη 
αποδεικνύουν πως η πίεση από τις εργαζόμενες 
μάζες έχει αποτέλεσμα. 

Το αντεργατικό νομοσχέδιο ελ Χομρί, που πήρε 
το όνομά του από τη γαλλίδα υπουργό Εργα¬ 
σίας, ελαστικοποιεί τις σχέσεις εργασίας, προ- 
βλέποντας επιχειρησιακές συμβάσεις που θα 
υπερισχύουν των κλαδικών, αφήνοντας τους 
εργαζόμενους έκθετους στους εκβιασμούς του 
αφεντικού. Ακόμη, αφαιρεί την προστασία που 
παρείχαν οι διαβουλεύσεις με εκπροσώπους 
των εργαζομένων για τον καθορισμό παρά¬ 
τασης του εβδομαδιαίου ωραρίου, δίνοντας 
στους καπιταλιστές το ελεύθερο να παρατεί¬ 
νουν την εργάσιμη εβδομάδα κατά το δοκούν, 
χωρίς να πληρώνουν τους εργαζόμενούς τους 
αλλά δίνοντας άδειες όταν δεν τους χρειάζονται. 
Κι επίσης, απελευθερώνουν προς τα κάτω την 
πληρωμή των υπερωριών αλλά και των αποζη¬ 
μιώσεων καταχρηστικής απόλυσης, απαλείφο- 
ντας ακόμη και τα ελάχιστα στάνταρ που ίσχυαν 
για την προστασία του εργαζόμενου έως τώρα. 
Οι γάλλοι εργαζόμενοι, ιδιαίτερα οι νέοι, εξα¬ 
κολουθούν να αντιστέκονται στη διάλυση των 
εργασιακών τους σχέσεων παρά τις αντιξοότη¬ 
τες, την επερχόμενη ψήφιση του νόμου, την κα¬ 
ταστολή και την τρομοκρατία. Ας αποτελέσουν 
παράδειγμα και για τον ελληνικό λαό και τους 
αγώνες που είναι ακόμη μπροστά του. 

Κ. 

